**ЗАХТЕВ ЗА ДОСТАВЉАЊЕ ИЗЈАВЕ О ЗАИНТЕРЕСОВАНОСТИ**

**За избор дизајнера/ке за израду материјала у оквиру пројекта „Смањење додатне рањивости Рома, Ромкиња и других маргинализованих група, изазване пандемијом COVID-19 у 18 локалних самоуправа”**

Тим за социјално укључивање и смањење сиромаштва Владе Републике Србије (СИПРУ) објављује конкурс за избор особе за пружање услуга графичког дизајна материјала који ће бити припремљени у оквиру пројекта.

**Циљеви ангажовања**

Циљ ангажовања је пружање услуга дизајна информативних материјала о мерама за спречавање инфекције вирусом COVID-19 и процесу имунизације у Србији који ће бити подељени грађанима/кама на територији јединица локалне самоуправе обухваћених пројектом. Дизајнер/ка ће осмислити визуелно решење материјала и припремити електронску верзију документа, као и припрему за штампање. Израђена графичка решења морају поштовати смернице из књиге графичких стандарда СИПРУ и морају бити достављена у одговарајућем формату.

### Контекст задатка

Пројекат „Смањење додатне рањивости Рома, Ромкиња и других маргинализованих група, изазване пандемијом COVID-19 у 18 локалних самоуправа” спроводи Генерални секретаријат Владе Републике Србије као правни заступник СИПРУ уз подршку програма Немачке развојне сарадње „Инклузија Рома и других маргинализованих група у Србији” који реализује Немачка организација за међународну сарадњу ГИЗ. Главни политички партнер је Министарство за људска и мањинска права и друштвени дијалог, а партнери на реализацији пројекта су удружења Центар за интерактивну педагогију и Екуменска хуманитарна организација.

Општи циљ пројекта је смањење додатне рањивости мушкараца, жена и деце из ромске заједнице и других маргинализованих група изазване пандемијом COVID-19 кроз изградњу капацитета локалних актера за ургентан одговор уз инклузиван приступ. Пројекат се реализује у периоду јул – децембар 2021. године на подручју 18 јединица локалне самоуправе: Нова Црња, Звездара, Крушевац, Краљево, Лозница, Бор, Ниш, Врање, Пирот, Владичин Хан, Стара Пазова, Ковин, Зрењанин, Смедеревска Паланка, Топола, Ваљево, Кањижа и Алибунар.

Планиране су интервенције у следећим областима:

* **ОБРАЗОВАЊЕ**: За 500 ученика/ица ромске националности и оне који припадају другим осетљивим групама биће обезбеђена туторска подршка у вези са завршавањем школских обавеза и праћењем наставе на даљину. Планирано је и оснаживање 260 породица како би унапредиле своје компетенције за пружање подршке деци.
* **ИНФОРМИСАЊЕ**: Преко 800 породица из ромских заједница и других осетљивих група добиће потребне информације како би могли да донесу информисане одлуке у вези са вакцинацијом против вируса COVID-19. Додатно, биће обезбеђени пакети заштитне опреме, као и саветовање о превентивним мерама против ширења вируса.
* **ПРИСТУП ВОДИ**: За 545 ромских и других породица из осетљивих група биће обезбеђена трајна решења у вези са приступом води у сарадњи са 8 локалних самоуправа: Стара Пазова, Ковин, Зрењанин, Смедеревска Паланка, Топола, Ваљево, Кањижа и Алибунар.
* **ТЕХНИЧКО ОПРЕМАЊЕ**: Биће успостављене дигиталне библиотеке у 10 основних школа са опремом која ће бити на располагању ученицима/ама из осетљивих група током комбинованог модела наставе. Такође, 10 локалних самоуправа и/или здравствених установа биће подржано техничком опремом како би се унапредило прикупљање података током пандемијe COVID-19.

### Пројектни задатак и опис посла/очекивани резултати

* Упознавање са графичким стандардима СИПРУ и смерницама донатора у вези са припремом промотивних материјала у оквиру овог пројекта.
* Израда предлога графичког решења добијеног текста у складу са смерницама чланова/ца пројектног тима СИПРУ.
* Припрема дизајна материјала у електронској форми и форми подобној за штампање.
* Одржавање редовне комуникације са представницима/ама СИПРУ.

Консултанти/киње који/е испуне критеријуме ће бити ангажовани/е у периоду од 26. августа дo 31. децембра 2021. године. Ангажовање подразумева 6 радних дана у току трајања уговора.

**\*\*\***

Тим за социјално укључивање и смањење сиромаштва позива заинтересоване консултанте/киње да поднесу своју изјаву о заинтересованости за пружање наведених услуга.

**Заинтересовани/а консултант/киња треба да испуњава следеће услове:**

* Најмање 3 године релевантног радног искуства.
* Искуство у припреми истих или сличних материјала.
* Универзитетска диплома (или сертификат) из области ликовне уметности или дизајна сматраће се предношћу.
* Напредна компјутерска писменост.

**Изјава о заинтересованости треба да садржи следеће информације:**

1) информације о консултанту/кињи (попунити формулар дат у Прилогу 1); 2) информације о искуству у реализацији сличних активности из којих се могу видети квалификације и способности за спровођење пројектног задатка (попунити формулар дат у Прилогу 2 и приложити три примера из портфолија); 3) биографију на енглеском језику (Прилог 3).

Молимо да изјаву о заинтересованости доставите електронском поштом на адресу natasa.madzar@gov.rs најкасније **до понедељка, 23. августа 2021. године, до 17 часова.**

**ПРИЛОГ 1**

**ОБРАЗАЦ ИЗЈАВЕ О ЗАИНТЕРЕСОВАНОСТИ**

Изражавам заинтересованост за позицију дизајнера/ке:

|  |  |
| --- | --- |
| **Име и презиме** |  |
| **Адреса** |  |
| **Број телефона** |  |
| **Имејл адреса** |  |

Овим потврђујем да су овде наведени и приложени подаци потпуни и тачни.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме апликанта/киње

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис

\_\_\_\_\_\_\_\_\_\_\_\_\_\_\_\_\_\_\_\_\_

Датум

**ПРИЛОГ 2**

**Искуство у обављању сличних задатака**

|  |  |  |  |
| --- | --- | --- | --- |
| ***Период трајања (од – до)*** | ***Локација*** | ***Организација и контакт особа*** ***(име, презиме и имејл адреса)*** | ***Опис*** |
|  |  |  |  |
|  |  |  |  |
|  |  |  |  |

**ПРИЛОГ 3**

**БИОГРАФИЈА (на енглеском језику)**